b"\n_START_ARTICLE_\nHans Goebl\n_START_SECTION_\nVida i obra\n_START_PARAGRAPH_\nGoebl va estudiar filologia, pedagogia i filosofia de 1962 a 1967 a la Universitat de Viena. El 1970 va defensar la tesi doctoral i el 1980 la d'habilitaci\xc3\xb3 a la Universitat de Regensburg. Des de 1982 ha estat catedr\xc3\xa0tic de ling\xc3\xbc\xc3\xadstica rom\xc3\xa0nica a la Universitat de Salzburg. Ha estat director del laboratori de recerca de dialectometria i del grup de recerca de ling\xc3\xbc\xc3\xadstica variacional rom\xc3\xa0nica de la Universitat de Salzburg. Des de 2012 \xc3\xa9s professor em\xc3\xa8rit. 2009 va rebre la medalla al servei del land del Tirol del sud i el 2013 el premi Wilhelm-Hartel de l'Acad\xc3\xa8mia de Ci\xc3\xa8ncies Austr\xc3\xadaca._NEWLINE_La seva recerca s'ha centrat en la dialectologia i, particularment, ha estat impulsor de la dialectometria. Entre les seves publicacions destaca l'atlas del lad\xc3\xad dolom\xc3\xadtic (ALD) Tamb\xc3\xa9 ha fet l'an\xc3\xa0lisi dialectom\xc3\xa8trica de les dades de l'Atlas linguistique de la France."